నికోలస్ కిర్టన్

నికోలస్ కిర్టన్ (జననం 1998 మే 6) బార్బడాస్‌లో జన్మించిన కెనడా క్రికెట్ ఆటగాడు.  అతను 2018 నుండి కెనడా జాతీయ క్రికెట్ జట్టు తరపున ఆడుతున్నాడు. వెస్ట్ ఇండియన్ దేశీయ క్రికెట్‌లో బార్బడోస్ జాతీయ క్రికెట్ జట్టుకు, కరేబియన్ ప్రీమియర్ లీగ్‌లో జమైకా తల్లావాస్‌కు కూడా ప్రాతినిధ్యం వహించాడు. అతను ఎడమచేతి వాటం మిడిల్ ఆర్డర్ బ్యాట్స్‌మన్‌గా ఆడుతున్నాడు.

 వ్యక్తిగత జీవితం 
కిర్టన్ 1998 మే 6న బార్బడోస్‌లోని బ్రిడ్జ్‌టౌన్‌లో జన్మించాడు."Nicholas Kirton". ESPN Cricinfo. Retrieved 8 February 2018. తల్లి కెనడాలో జన్మించడంతో, అతను కెనడా, వెస్టిండీస్ రెండింటి తరఫునా అంతర్జాతీయ క్రికెట్ ఆడటానికి అర్హత పొందాడు.

2025 ఏప్రిల్లో, ఎయిర్ కెనడా విమానంలో గ్రాంట్లీ ఆడమ్స్ అంతర్జాతీయ విమానాశ్రయానికి చేరుకున్న తర్వాత కిర్టన్‌ను బార్బడోస్ పోలీస్ సర్వీస్ అదుపులోకి తీసుకుంది. విమానాశ్రయంలో 20 పౌండ్ల గంజాయిని అక్రమంగా దిగుమతి చేసిన కేసు దర్యాప్తులో భాగంగా అతన్ని అరెస్టు చేసినట్లు ఆ తరువాత వార్తలు వెలువడ్డాయి.

 దేశీయ కెరీర్ 
2018 జూన్లో, గ్లోబల్ T20 కెనడా టోర్నమెంట్ ప్రారంభ ఎడిషన్ కోసం ఆటగాళ్ల డ్రాఫ్ట్‌లో మాంట్రియల్ టైగర్స్ తరపున ఆడటానికి కిర్టన్ ఎంపికయ్యాడు. అతను 2019 జనవరి 17న 2018–19 ప్రాంతీయ నాలుగు రోజుల పోటీలో బార్బడోస్ తరపున తన ఫస్ట్-క్లాస్ రంగంలోకి దిగాడు. 2019 అక్టోబరులో, అతను 2019–20 ప్రాంతీయ సూపర్ 50 టోర్నమెంట్‌లో బార్బడాస్ తరపున ఆడటానికి ఎంపికయ్యాడు.  2020 జూలైలో, అతను 2020 కరేబియన్ ప్రీమియర్ లీగ్ కోసం జమైకా తల్లావాస్ జట్టులో చోటు దక్కించుకున్నాడు.

 అంతర్జాతీయ కెరీర్ 
కిర్టన్ 2018 ఫిబ్రవరి 8న జరిగిన 2018 ICC వరల్డ్ క్రికెట్ లీగ్ డివిజన్ టూ టోర్నమెంట్‌లో కెనడా తరపున లిస్ట్ A రంగప్రవేశం చేశాడు 

2019 అక్టోబరులో, యునైటెడ్ అరబ్ ఎమిరేట్స్‌లో జరిగిన 2019 ICC T20 ప్రపంచ కప్ క్వాలిఫైయర్ టోర్నమెంటు కోసం కెనడా జట్టులో అతను చోటు దక్కించుకున్నాడు.  అతను 2019 అక్టోబరు 20న జెర్సీపై తన తొలి ట్వంటీ20 అంతర్జాతీయ మ్యాచ్ ఆడాడు.

2023 మార్చిలో, అతను 2023 క్రికెట్ ప్రపంచ కప్ క్వాలిఫైయర్ ప్లే-ఆఫ్ కోసం కెనడా జట్టులో చోటు దక్కించుకున్నాడు. అతను 2023 మార్చి 27న ఆ టోర్నమెంట్‌లో జెర్సీతో తన తొలి వన్డే ఇంటర్నేషనల్ మ్యాచ్‌ ఆడాడు.

 మూలాలు 

వర్గం:కెనడా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1998 జననాలు